Adrien Maurice de Noailles

Adrien Maurice de Noailles (29. september 1678 – 24. juni 1766) var en fransk aristokrat og soldat.  

Han var sønn av Anne-Jules de Noailles og arvet tittelen duc de Noailles da faren døde i 1708. 

Han kjempet i den spanske arvefølgekrigen (1710–1713) og ble finansminister fra 1715 til 1718. Han utmerket seg i den polske arvefølgekrigen (1733–1738) og ble slik fransk marskalk i 1734. Han tjente i den østerrikske arvefølgekrigen og ble utpekt som kommandør av de franske styrkene i mars 1743. Han ble slått i slaget ved Dettingen i juni 1743, men klarte med suksess å drive østerrikerne ut av Alsace-Lorraine året etter, selv om han mistet muligheten til å gjøre stor skade på den østerrikske hæren da de krysset Rhinen. Av den grunn ble han av Storbritannia regnet som en større fiende for Frankrike enn Østerrike. Seinere fungerte han som diplomat og hadde stor påvirkning på utenrikspolitikken. 

I 1698, som comte d'Ayen, giftet han seg med Françoise Charlotte Amable d'Aubigny, niesen og arvingen til marki de Maintenon og med henne fikk han seks barn, fire døtre og to sønner. De to sønnene hans, Louis de Noailles og Philippe de Mouchy, ble òg franske marskalker. 

Duc de Noailles ble gjort til ridder av Det gylne skinn i 1702, en spansk stormann i 1711, og ridder av Den Hellige Ånds orden i 1724.

Referanser 

Franske diplomater
Franske marskalker
Personer fra Paris
Fødsler i 1678
Dødsfall i 1766
Franske utenriksministre